**200907**

**Бір адамның мінажаты**

***«Әділ адамдардың Құдайға сиынуларының күші орасан зор.»***

***(Жақыптың хаты 5:16)***

Адам өзін қанша дәрменсіз сезінсе де, ешқашан оның күшін төмендетпеңіз. Бүгінде, бір кездері АҚШ президенті Ричард Никсонның арнайы кеңесшісі болған Чарльз Колсон, федералдық түзеу түрмелерінің бірінде, белгісіз бір тұтқынның мінажаты арқасында сотталушылар арасында жұмыс істейді. Мұның бәрі осылай болды. Колсон, Уотергейт ісінде айыпталушы болатын, бірақ оның саяси шиеліністерге толы қызық өмірі туралы ойлары оны Құдайға әкеліп, ол мәсіхші болды. Оның осы жанжалды іске қатысы бар екенін ашық мойындауы оны жеті айға қамауға алып келді. Ол сол жерде тұтқын ерлерге тиесілі қиындықтарды көрді. Бірақ сонымен бірге ол Иса Мәсіхтің күшін де сезінді, соның арқасында көптеген тұтқындар мақсатсыз өмірлерінде тыныштық пен өз араларында келісушілікке қол жеткізді. Түрмеде отырған кезде Колсон мінажат ете бастап, камерасындағы басқа тұтқындармен Киелі кітапты зерттей бастады, олардың кейбіреулері өмірлерін мәңгі өзгертетін мінажаттарына керемет жауаптар алды.

Түрмеден шыққаннан кейін, Колсон, АҚШ түрмелер әкімшілігінің басшысына барып, түрмеге барып, тұтқындармен жұмыс істеуге рұқсат сұрады. Ол олармен Киелі кітапты зерттеуді бастағысы келіп, Иса Мәсіхке деген жеке сенім адамның өмірін қалай өзгерте алатыны туралы айтқысы келгені туралы айтты. Алайда, бұл пайымдау бастыққа сенімді болып көрінбеді. Ол оның ұсынысы туралы ойлануға келісті, бірақ та Колсон үшін бұл толық жеңіліс болып көрінді.

Алайда, біраз уақыттан кейін түрме бөлімінің бастығы, «Терминал-Айленд» түрмесіндегі Киелі кітап қызметтерінің біріне кездейсоқ қатысып көрді. Ол сол жаққа алдын-ала шақырусыз келді. Оны байқамау үшін залдың соңында отырды. Сол залда отырғандардың бәрі - жырынды қылмыскерлер еді, алайда, олар бір-бірлеп Құдайға мінажаттарын көтеріп жатты. Ол бұл адамдардың, Құдайдың олардың жан дүниелерімен жұмысынан туындаған сезімдерін бақылап отырды.

Кенеттен бір тұтқын орнынан тұрып, дәл осы бастық үшін мінажат ете бастады. Ол өзінің мінажат етіп отырған адамның онымен бір залда отырғанын білген жоқ. Түрме бөлімінің бастығы өзінің есімін естігенде, есі шығып кетті. Дәл осы белгісіз тұтқынның мінажаты - Чарльз Колсон арқылы Иса Мәсіхтің Ізгі хабары таратылуы үшін, федералды түрмелердің есіктерін ашты. Мүмкін бұл тұтқын Құдайдың көктегі босағасында тұрғанға дейін өзінің мінажатының осылай көмектескені туралы ешқашан білмейтін де шығар. Бұл адамның, мүмкін, өзінің көп нәрсе жасай алатындығында күмәні болған шығар, алайда, сенаторлар мен конгрессмендер істей алмаған нәрсені жасай алды.